Съобщение за инвестиционно предложение за „Изработване на Подробен устройствен план (ПУП) – план за застрояване (ПЗ) на поземлен имот с идентификатор 51679.54.498 по кадастралната карта и кадастралните регистри на с. Николово, община Русе, с цел определяне за имота устройствена зона за застрояване на ваканционно селище /Ос/ и последващо изграждане на комплекс от сгради за отдих в самостоятелни поземлени имотиˮ
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя Д. Йорданов инвестиционно предложение за „Изработване на Подробен устройствен план (ПУП) – план за застрояване (ПЗ) на поземлен имот с идентификатор 51679.54.498 по кадастралната карта и кадастралните регистри на с. Николово, община Русе, с цел определяне за имота устройствена зона за застрояване на ваканционно селище /Ос/ и последващо изграждане на комплекс от сгради за отдих в самостоятелни поземлени имотиˮ,  попада в обхвата на 24 „Туризъм и отдихˮ, буква „аˮ – „ваканционни селища, хотелски комплекси извън урбанизирани територии с обща площ над 10 дка и съоръжения към тяхˮ от Приложение 1, към чл. 92, т. 1 от ЗООС и подлежи на задължителна оценка на въздействието върху околната среда (ОВОС). 
Съобразно характеристиките и предвижданията на устройствения план, същият попада в приложното поле на чл. 2, ал. 2, т. 1 на Наредбата за условията и реда за извършване на екологична оценка на планове и програми – Наредбата за ЕО (ДВ, бр. 57/2004 г., изм. и доп., бр. 70/2020 г.), т.к. плана е включен в т. 9.1 „Подробни устройствени планове – планове за застрояване и парцеларни планове за елементите на техническата инфраструктура извън границите на урбанизираните територии” от Приложение № 2 на Наредбата за ЕО. Във връзка с това плана подлежи на преценяване на необходимостта от извършване на екологична оценка (ЕО). 

В тази връзка Ви уведомявам, че съгласно разпоредбите на чл. 91, ал. 2 от ЗООС, може да се допусне провеждането само на една от оценките по реда на Глава шеста от Закона, която в конкретния случай да бъде само процедурата по оценка на въздействието върху околната среда, съвместена с оценка за съвместимостта по реда на чл. 31 от Закона за биологичното разнообразие – ЗБР (ДВ, бр. 77/2002 г., изм. и доп. ДВ, бр. 98/2018 г.)
Възложителят е уведомен за действията, които трябва да предприеме с писмо на РИОСВ – Русе с изх. № АО-5183-(2)/22.10.2021 г. 
Копие на писмото е изпратено в Община Русе и кметство село Николово
